Хипонакт
Кратки фрагменти

Превод от старогръцки: Борислав Георгиев, 1970

chitanka.info

* * *

Два дена със жената са най-сладки:

когато се ожениш и когато я погребваш.

* * *

А ти, ти ми не даде

ни лек срещу студа

на зимата — дебел хитон, —

нито обу краката ми

в чорапи топли —

да не отичат от студа…

* * *

Веднага щом пристигна

във колесницата, запрегната

със белите коне

тракийски, бързоноги,

при крепостта могъща —

Троя,

и го убиха — Резос[1],

тракийският владетел.

[1] Резос — персонаж от „Илиада“; тракийски цар, син на Ейоней, съюзник на троянците, убит от Диомед веднага щом пристигнал при крепостта. Име на река в Троада. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.